શ્રીનગર: હિઝબુલ કમાન્ડર સબઝાર બટના મોતના એક દિવસ બાદ જ આતંકી સંગઠને પોતાના નવા કમાન્ડરની નિમણૂક કરી દીધી છે. ર૯ વર્ષીય રિયાઝ નાઇકોને બટના સ્થાને જવાબદારી સોંપવામાં આવનાર છે. રિયાઝ આતંકી સંગઠન સાથે સંકળાયેલા તમામ આતંકીઓમાં સૌથી જૂનો છે. હિઝબુલના કટ્ટર આતંકીઓ વચ્ચે રિયાઝની ઓળખ તુલનાત્મક રીતે ઉદાર વિચારધારા ધરાવનાર તરીકે છે. રિયાઝ માત્ર ટેક-સેવી જ નથી, પરંતુ તે ખીણમાં ધર્મનિરપેક્ષ સંસ્કૃતિને પ્રોત્સાહિત કરવામાં વિશ્વાસ ધરાવે છે.